
            Materiál „Návrh na vydanie súhlasu vlády Slovenskej republiky so zmenou účelu použitia kapitálových výdavkov v kapitole Kancelária Súdnej rady Slovenskej republiky“ (ďalej len“ kancelária súdnej rady“), sa predkladá na rokovanie vlády Slovenskej republiky ako iniciatívny materiál.
            Na základe § 8 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, účel použitia výdavkov z minulých rokov môže zmeniť len vláda Slovenskej republiky.
            Nevyčerpané prostriedky z roku 2014 predstavujú sumu 27 266,00 €.
            Predkladaný materiál má negatívny vplyv na štátny rozpočet, nemá priamy vplyv na životné prostredie, ani negatívny vplyv na podnikateľské prostredie, nemá žiaden vplyv na informatizáciu spoločnosti, nemá negatívny vplyv na služby pre občana a ani sociálny vplyv. Materiál nezakladá zvýšené nároky na verejné financie, nakoľko ide o výdavky, ktoré boli viazané v kapitole kancelária súdnej rady.
            Predkladaný materiál obsahuje odôvodnenie návrhu na vydanie súhlasu vlády Slovenskej republiky so zmenou účelu použitia nevyčerpaných kapitálových výdavkov rozpísaných pre kapitolu kancelária súdnej rady na Programe 08L Organizácia súdnictva a postavenie sudcov rozpočtovaných na podpoložke:
 
· 717 002 Rekonštrukcia a modernizácia v sume 20 000,00 €,
· 713 006 Nákup komunikačnej infraštruktúry v sume 1 506,00 €,
· 713 002 Nákup výpočtovej techniky v sume 5 760,00 €.
 
Kancelária súdnej rady žiada presun rozpočtových prostriedkov na
· Bežné výdavky v celkovej výške 16 568,00 € ( presun z kapitálových výdavkov do bežných výdavkov),
· Kapitálové výdavky v celkovej výške 10 698,00 € ( zmenu účelu použitia kapitálových výdavkov)
 
na zabezpečenie udržiavacích prác, a k tomu súvisiaceho potrebného materiálu, interiérového vybavenia a zabezpečenia, prevádzkových strojov, prístrojov a zariadení, na sfunkčnenie priestorov, ktoré kancelária súdnej rady získala na základe zmluvy o prevode správy podielu nehnuteľného majetku v budove Miestodržiteľský palác, Hlavné nám. č. 8, Bratislava.
 
 


